CELEX: 32008R0858
Language: lv
Date: 2008-09-01 00:00:00
Title: Komisijas Regula (EK) Nr. 858/2008 ( 2008. gada 1. septembris ), ar kuru groza Regulu (EK) Nr. 967/2006, ar ko nosaka sīki izstrādātus piemērošanas noteikumus Padomes Regulai (EK) Nr. 318/2006 attiecībā uz cukura produkciju, kura pārsniedz kvotu

2.9.2008   
            
            
               LV
            
            
               Eiropas Savienības Oficiālais Vēstnesis
            
            
               L 235/7
            
         
      KOMISIJAS REGULA (EK) Nr. 858/2008
   (2008. gada 1. septembris),
   ar kuru groza Regulu (EK) Nr. 967/2006, ar ko nosaka sīki izstrādātus piemērošanas noteikumus Padomes Regulai (EK) Nr. 318/2006 attiecībā uz cukura produkciju, kura pārsniedz kvotu
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2006. gada 20. februāra Regulu (EK) Nr. 318/2006 par cukura tirgu kopīgu organizāciju (1) un jo īpaši tās 13. panta 2. punktu un 40. panta 1. punkta c) apakšpunktu,
   tā kā:
   
               (1)
            
            
               Komisijas Regulas (EK) Nr. 967/2006 (2) 10. pantā paredzēts, ka dalībvalstīm jānosūta Komisijai virkne paziņojumu attiecībā uz pārstrādei piegādātajiem rūpniecības izejvielas daudzumiem. Lai novērstu šo daudzumu dubultu uzskaiti un nodrošinātu šo noteikumu vienādu piemērošanu visās attiecīgajās dalībvalstīs, ir vēlams precizēt minēto paziņojumu nosūtīšanas kārtību.
            
         
               (2)
            
            
               Ir jāprecizē Regulas (EK) Nr. 967/2006 pielikumā norādītie kombinētās nomenklatūras kodi ziežamajam sīrupam un ziežamajam sīrupam Rinse appelstroop ražošanai, lai attiecībā uz šiem produktiem pareizi piemērotu Regulas (EK) Nr. 318/2006 13. panta 2. punkta otrās daļas a) apakšpunktu.
            
         
               (3)
            
            
               Pieredze, kas uzkrājusies kopš jauno noteikumu ieviešanas pēc cukura reformas īstenošanas attiecībā uz rūpnieciskā cukura izmantošanu ķīmiskajā un farmaceitiskajā rūpniecībā, liecina par nepieciešamību Regulas (EK) Nr. 967/2006 pielikumā uzskaitīto produktu sarakstu papildināt ar epilācijas vasku ar KN kodu 3307 90 00 un tekstilmateriālu mīkstinātājiem ar KN kodu 3809 91 00.
            
         
               (4)
            
            
               Tāpēc Regula (EK) Nr. 967/2006 ir jāgroza.
            
         
               (5)
            
            
               Šajā regulā paredzētie pasākumi ir saskaņā ar Cukura pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 967/2006 groza šādi.
   
               1)
            
            
               Regulas 10. pantu aizstāj ar šādu pantu:
               “10. pants
               Dalībvalstu paziņojumi
               Katra dalībvalsts paziņo Komisijai:
               
                           a)
                        
                        
                           vēlākais līdz maija beigām – rūpnieciskās izejvielas daudzumu, ko dalībvalsts apstiprināti ražotāji piegādājuši no iepriekšējā gada 1. oktobra līdz kārtējā gada 31. martam;
                        
                     
                           b)
                        
                        
                           vēlākais līdz novembra beigām par iepriekšējo tirdzniecības gadu:
                           
                                       —
                                    
                                    
                                       rūpnieciskās izejvielas daudzumu, ko piegādājuši dalībvalsts apstiprināti ražotāji, norādot atsevišķi baltā cukura, jēlcukura, cukura sīrupa un izoglikozes daudzumu,
                                    
                                 
                                       —
                                    
                                    
                                       rūpnieciskās izejvielas daudzumu, attiecībā uz kuru dalībvalsts apstiprināti pārstrādātāji iesnieguši 9. panta 2. punktā minēto apliecinājumu, norādot atsevišķi, no vienas puses, baltā cukura, jēlcukura, cukura sīrupa un izoglikozes daudzumu un, no otras puses, pielikumā minēto produktu daudzumu,
                                    
                                 
                                       —
                                    
                                    
                                       cukura daudzumu, ko dalībvalsts apstiprināti ražotāji piegādājuši, piemērojot 7. panta 3. punktu.”
                                    
                                 
                     
         
               2)
            
            
               Pielikumu aizstāj ar šīs regulas pielikuma tekstu.
            
         2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 1. septembrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 58, 28.2.2006., 1. lpp. Regula (EK) Nr. 318/2006 tiks aizstāta ar Regulu (EK) Nr. 1234/2007 (OV L 299, 16.11.2007., 1. lpp.) no 2008. gada 1. oktobra.
   
      (2)  OV L 176, 30.6.2006., 22. lpp.
   
      PIELIKUMS
      
         
            “PIELIKUMS
            
                        KN kods
                     
                     
                        Preču apraksts
                     
                  
                        1302 32
                     
                     
                        – – Recinātāji un biezinātāji, arī pārveidoti, no ceratoniju pākstīm vai sēklām vai no guaras sēklām
                     
                  
                        1302 39 00
                     
                     
                        – – Citi
                     
                  
                        ex 1702 90 95
                        ex 2106 90 59
                     
                     
                        – – Ziežamais sīrups un sīrups Rinse appelstroop ražošanai
                     
                  
                        2102 10
                     
                     
                        – Aktīvais raugs
                     
                  
                        ex 2102 20
                     
                     
                        – – Neaktīvais raugs
                     
                  
                        2207 10 00
                     
                     
                        – Nedenaturēts etilspirts ar spirta tilpumkoncentrāciju 80 tilp. % vai vairāk (bioetanols)
                     
                  
                        ex 2207 20 00
                     
                     
                        – Etilspirts un citi jebkāda stipruma spirti, denaturēti (bioetanols)
                     
                  
                        ex 2208 40
                     
                     
                        – Rums
                     
                  
                         
                     
                     
                        Izstrādājumi, kas izmantojami dzīvnieku barībā:
                     
                  
                        ex 2309 90
                     
                     
                        – produkti, kuru sausna satur vismaz 60 % lizīna
                     
                  
                        29
                     
                     
                        Organiskie ķīmiskie savienojumi, izņemot produktus, kas minēti apakšpozīcijās 2905 43 00 un 2905 44
                     
                  
                        3002 90 50
                     
                     
                        – – Mikroorganismu kultūras
                     
                  
                        3003
                     
                     
                        Medikamenti (izņemot pozīcijās 3002, 3005, 3006 minētos), kas sastāv no diviem vai vairākiem ārstnieciskām vai profilaktiskām vajadzībām sajauktiem komponentiem, bet nav safasēti nomērītās devās vai iepakoti mazumtirdzniecībai
                     
                  
                        3004
                     
                     
                        Medikamenti (izņemot pozīcijās 3002, 3005, 3006 minētos izstrādājumus), kas sastāv no ārstnieciskām vai profilaktiskām vajadzībām sajauktiem vai nesajauktiem produktiem, kuri ir safasēti nomērītās devās vai iepakoti mazumtirdzniecībai
                     
                  
                        3006
                     
                     
                        Farmaceitiskie preparāti un izstrādājumi, kas minēti šīs nodaļas 4. piezīmē
                     
                  
                        3203 00 10
                     
                     
                        – Augu izcelsmes krāsvielas un preparāti uz to bāzes
                     
                  
                        3203 00 90
                     
                     
                        – Dzīvnieku izcelsmes krāsvielas un preparāti uz to bāzes
                     
                  
                        ex 3204
                     
                     
                        – Sintētiskās organiskās krāsvielas un šīs nodaļas 3. piezīmē minētie preparāti uz sintētisko organisko krāsvielu bāzes
                     
                  
                        ex 3307 90 00
                     
                     
                        Epilācijas vasks
                     
                  
                        ex ex 35
                     
                     
                        Olbaltumvielas; produkti uz cietes un modificētās cietes bāzes; līmes; fermenti, izņemot produktus, kas atbilst kombinētās nomenklatūras pozīcijai 3501 un apakšpozīcijām 3505 10 10, 3505 10 90 un 3505 20
                     
                  
                        ex ex 38
                     
                     
                        Dažādi ķīmiskās rūpniecības produkti, izņemot tos, kas atbilst kombinētās nomenklatūras pozīcijai 3809 un kas nav tekstilmateriālu mīkstinātāji ar KN kodu 3809 91 00, un tos, kas atbilst apakšpozīcijai 3824 60
                     
                  
                        3901–3914
                     
                     
                        – Pirmformas
                     
                  
                        ex 6809
                     
                     
                        Izstrādājumi no ģipša vai no maisījumiem uz ģipša bāzes:
                        – paneļi, plāksnes, plāksnītes, flīzes un tamlīdzīgi izstrādājumi”